Inscripció Programa Consolida't
2025-02-01 08:00 - 2026-12-31 17:00 (Europe/Madrid) | Ajuntament de Reus
Us informem que teniu l’oportunitat de participar en un programa de formació i assessorament personalitzat 100% subvencionat. L’objectiu d’aquesta iniciativa és promoure la consolidació, el creixement i la reinvenció del treball autònom com a eina per a millorar la competitivitat dels vostres negocis. A través del Consolida’t volem proporcionar-vos les eines necessàries per millorar els vostres models de negoci i fer-los créixer i enfortir.

CURS FISCALITAT PER EMPRESES I DESPATXOS
2025-10-03 08:00 - 2026-05-29 17:00 | Cambra de Comerç de Reus, C/ Boule, 2, Reus, Tarragona, 43201, Espanya
PRESENTACIÓ I OBJECTIU
Amb una exposició precisa i pràctica, aquest curs ofereix una visió completa de les obligacions fiscals amb què s’enfronten diàriament els despatxos professionals i les petites i mitjanes empreses. S’abordaran les estratègies per gestionar la relació amb Hisenda, amb especial atenció a aspectes innovadors i de màxima preocupació, com ara:
• Despeses relacionades amb l’activitat (vehicles, despatxos, etc.)
• Obligacions de facturació i el sistema VERI*FACTU
• Estratègies d’optimització fiscal legal
• Criptomonedes
• Aplicacions de la Intel·ligència Artificial en l’àmbit fiscal
A QUI VA DIRIGIT
• Operadors fiscals, incloent graduats socials, advocats, tècnics tributaris, economistes, assessors i representants fiscals que vulguin aprofundir, actualitzar i posar-se al dia en aquesta matèria.
• Empresaris i professionals autònoms, socis i administradors, així com responsables de finances i comptabilitat de petites i mitjanes empreses, societats civils, comunitats de béns i de veïns.
• Personal de despatxos professionals que assumeixen funcions fiscals o de gestió tributària.
• Consultors i auditors que treballen amb temes fiscals i volen reforçar els seus coneixements pràctics.
• Responsables i tècnics de l’administració pública amb funcions relacionades amb la fiscalitat o gestió tributària.
• Persones, especialment joves, interessades en conèixer el fascinant món de la fiscalitat de l’activitat econòmica.
PROFESSORAT
La formació serà impartida per inspectors d’Hisenda i personal directiu de l’AEAT i de l’Agència Tributària Catalana, així com per assessors fiscals, professors universitaris i professionals de l’administració local.

Consolida't 2026
2026-03-26 08:00 - 2026-10-31 17:00 | Ajuntament de Reus
Programa d’acompanyament individual a la consolidació empresarial, amb consultors externs, experts en estratègia i gestió empresarial, formació en grup i subvencionat pel Departament d’Empresa i Treball de la Generalitat de Catalunya.
Objectiu del programa
Consolida’t és un programa dirigit a professionals autònoms que té com a finalitat promoure la consolidació, el creixement i la reinvenció del negoci, proporcionant eines i estratègies per adaptar-se i prosperar en un entorn empresarial cada vegada més competitiu.
Què inclou el programa?
• Assessorament Personalitzat: Fins a 13h de sessions individualitzades tant presencials com en línia en diversos àmbits essencials per al creixement empresarial.
• Píndoles Formatives: Sessions en format presencial o en línia adaptades a les necessitats clau per a l’empresa.
Qui pot participar?
• Persones treballadores autònomes i TRADE
• Empreses amb menys de 4 persones contractades o una facturació inferior a 500.000 €
• Persones que han cessat la seva activitat i volen iniciar un nou projecte (DONO)
• Persones treballadores autònomes col·laboradores
* (Només es permet la inscripció d’un/a participant per negoci.)
Durada i inscripcions
El programa es desenvoluparà fins al novembre de 2026 a l’Espai de Promoció Econòmica ubicat a REDESSA VIVER

Servei Prototest
2026-03-26 08:00 - 2026-08-31 17:00 | Ajuntament de Reus
Aquest servei ofereix a les empreses la possibilitat de testar el seu producte o servei a potencials consumidors finals o bé intermediaris abans de la sortida a mercat o bé per explorar nous mercats.
Combina metodologies àgils d’investigació de mercats i tècniques qualitatives com focus groups i entrevistes, que ajuden les empreses a identificar el seu públic ideal i optimitzar la seva estratègia. Cada empresa disposa de fins a 15 hores d’assessorament personalitzat, amb professionals especialitzats en màrqueting i investigació de mercats

Certificat de Professionalitat "Operacions bàsiques en el muntatge i manteniment d’instal·lacions d’energies renovables"
2026-04-08 08:00 - 2026-07-24 17:00 | Novatècnica Centre de Formació Vila-seca (C/ Mas de l’Abad 46 nave B147 – Pol. Ind. Alba – 43480 Vila-seca)
En un context global marcat per la transició energètica, la descarbonització i la necessitat urgent de sistemes més sostenibles, els perfils tècnics especialitzats en energies renovables esdevenen essencials per al present i el futur del sector.
Aquest certificat de professionalitat et proporciona els coneixements i habilitats bàsiques per incorporar-te amb garanties al muntatge i manteniment d’instal·lacions d’energia solar tèrmica, fotovoltaica i eòlica de petita potència. Com a professional en la formació, aprendràs a realitzar operacions essencials del procés d’instal·lació i manteniment, seguint procediments tècnics, criteris de qualitat i les prescripcions de seguretat necessàries per protegir les persones, el medi ambient i les pròpies instal·lacions.
Durant la formació es combinarà una aproximació pràctica amb una base tècnica sòlida, orientada a l’adquisició de competències professionals.
Aprofita aquesta oportunitat per formar-te en un àmbit amb alta demanda laboral, contribuint de manera directa a un model energètic més net, eficient i sostenible.

Cursos Digitals Gratuïts - Programa "YoConnecto.org" (amb Cibervoluntarios) a Roquetes (Presencial)
2026-04-28 08:00 - 2026-05-27 17:00 | Ajuntament de Roquetes, Carrer de Rebull 7, Roquetes, Tarragona, 43520, Espanya
Càpsula 1: Aplicacions Útils per a Gestions Digitals (Dates Reprogramades): 11, 12, 13 i 14 de maig, de 9:30h a 13:30h al Telecentre Roquetes.
Càpsula 2: Marca personal i màrqueting: 18, 20, 25 i 27 de Maig, de 10h a 13h al Telecentre Roquetes (12h per curs, presencial).
Inscripcions: http://forms.gle/GErfRgN16ziZMJXP7
Enllaç de difusió a Instagram: https://www.instagram.com/ajroquetes/p/DW6MyvqjHoM/?hl=es
Enllaços de difusió a Telegram:

Noves dates Càpsula 1: https://t.me/roquetesformacioitreball/2086 i https://t.me/roquetesempresa/1280.
Cursos generals: https://t.me/roquetesformacioitreball/2084.

Fins a 2.996 EUR per digitalitzar, protegir i fer més sostenible la teva empresa!
2026-04-28 08:00 - 2026-07-31 17:00 | Cambra de Comerç de Tarragona, Av. Pau Casals, 17, Tarragona, Tarragona, 43003, Espanya
Projectes subvencionables
🖥️ PYME DIGITAL
Solucions de gestió empresarial (ERP, CRM), comerç electrònic, digitalització de processos, plataformes col·laboratives i màrqueting digital.
🛡️ PYME CIBERSEGURA
Sistemes de protecció digital (antivirus, tallafocs, còpies de seguretat), compliment RGPD, seguretat web i plans de contingència.
🌱 PYME SOSTENIBLE
Projectes d’eficiència energètica, reducció de la petjada de carboni, economia circular, gestió de residus i accions ambientals alineades amb els ODS.
Requisits per participar
✅ Ser una PIME ubicada a la demarcació de Tarragona
✅ Tenir una facturació mínima anual de 100.000 €
✅ Estar al corrent d’obligacions tributàries i amb la Seguretat Social
✅ No haver superat el límit d’ajudes de minimis (300.000 € en tres anys)
✅ Estar donada d’alta a l’IAE abans de l’1 de gener de 2024

Nova edició del programa Integral Plus! Contractacions subvencionades
2026-04-28 08:00 - 2026-10-31 17:00 | L’Eina Espai Empresarial, Carrer Reial 13-17, El Vendrell, 43700
Descobreix el programa Integral Plus!
Vols incorporar talent al teu equip amb suport econòmic?
O estàs buscant feina i tens més de 30 anys? 👀
👉 Integral Plus és per a tu!
💼 Què és l’Integral Plus?
És un programa d’ocupació que facilita la contractació de persones en situació d’atur majors de 30 anys, amb subvenció del contracte.
🔹 Impulsat pel SOC i el SEPE
🔹 Executat per L’Eina de l’Ajuntament del Vendrell
🔹 Substitueix l’antic programa 30 Plus
⚙️ Com funciona?
El programa ofereix un itinerari complet:
✅ Orientació i acompanyament personalitzat
✅ Formació adaptada al lloc de treball
✅ Suport a l’empresa durant tot el procés
🎯 Objectiu: millorar la inserció laboral i ajudar les empreses a captar talent.
🤝 Beneficis per a tothom
🏢 Per a empreses
✔ Subvenció a la contractació
✔ Suport en la selecció de personal
✔ Assessorament durant tot el procés
👩‍💼 Per a persones
✔ Accés a ofertes de feina reals
✔ Acompanyament i orientació
✔ Formació adaptada
